Vizuálna technika učenia

Vizuálna technika učenia (skratka VTU) je edukačný prístup zameraný na rozvoj fonematického uvedomovania, predčitateľských zručností, elementárnej gramotnosti a základných matematických predstáv u detí predškolského a mladšieho školského veku. Vizuálna technika učenia je originálne a systematicky vyvinutá metodika, ktorá prepája vizuálne, zvukové a rytmické prvky v ucelenom systéme multisenzorickej edukácie. Jej kľúčovým znakom je premyslené asociačné prepojenie tvarov znakov s ilustráciami, veršami a zvukom, ktoré vytvárajú podmienky pre implicitné osvojovanie jazyka a matematiky.

Vďaka týmto prepojeniam sa Vizuálna technika učenia uplatňuje aj v logopedickej praxi, využíva sa pri rozvoji artikulačných schopností, fonematickej diferenciácii a sluchovom rozlišovaní hlások. Vizuálna technika učenia nachádza uplatnenie aj u detí so sluchovým postihnutím alebo oslabenou sluchovou percepciou. Nahrádza alebo dopĺňa sluchový vstup inými zmyslovými kanálmi a uľahčuje tak vnímanie a spracovanie reči.

Metódu vyvinula slovenská autorka Ing. Mária Zimová v roku 2017. Názov „Vizuálna technika učenia“ sa zároveň používa ako označenie edukačnej metodiky a súvisiacich pomôcok „TROCHA INAK“, ktoré zahŕňajú sprievodné edukačné pomôcky a publikácie. V roku 2021 sa s metódou Vizuálna technika učenia a edukačnými pomôckami TROCHA INAK zaradila medzi TOP 6 finalistov súťaže Mladý inovatívny podnikateľ, ktorú organizuje JCI-Slovensko. Zároveň jej bola udelená špeciálna cena JCI-Slovensko za inovatívne podnikanie.

 Charakteristika 
Vizuálna technika učenia spája prvky fonologického tréningu, grafomotoriky, vizuálnej pamäte, sluchovej diferenciácie a matematickej predstavivosti.

Každé písmeno a číslica sú v metóde prezentované formou ilustrácie zodpovedajúcej tvaru znaku (napr. „A ako Anjel“, „2 ako Labuť“), rytmizovaného verša alebo príbehu, auditívneho cvičenia zameraného na rozlíšenie hlásky alebo číselnej hodnoty a hravej úlohy či multisenzorickej aktivity.

 Didaktické využitie 
Metóda sa v praxi uplatňuje v školskom a poradenskom prostredí na podporu rozvoja jazykových, komunikačných a predmatematických zručností. Využíva sa v rámci edukačného procesu aj v špeciálnopedagogickej a v logopedickej praxi, ako aj v programoch verejných knižníc zameraných na rozvoj predčitateľských kompetencií detí. Implementujú ju pedagógovia, logopédi, špeciálni pedagógovia, surdopédi, školskí asistenti a odborní pracovníci poradenských zariadení. Vizuálna technika učenia sa používa aj v praxi materských škôl. Spätné väzby účastníkov workshopu „Vizuálna technika učenia“ prezentovaného na pedagogickej konferencii Inovácie v škole (rok 2025) potvrdzujú využiteľnosť metódy v edukačnej praxi.
Podobné závery priniesli aj spätné väzby z workshopu Vizuálna technika učenia realizovaného v roku 2024 na Základnej škole s materskou školou Spartakovská v Trnave, ktorý bol organizovaný Regionálnym centrom podpory učiteľov.

 Výskumné overenie 
Metóda bola predmetom čiastkového výskumu pod vedením PaedDr. Adely Melišekovej Dojčanovej, PhD. Výsledky boli publikované v recenzovanom časopise pre pedagogické vedy, Pedagogika.sk (ročník 15, rok 2025, č. 1), zaznamenalo sa zníženie fonematickej chybovosti o 2530 % po trojmesačnej práci s metódou u predškolákov.

 Publikácie a materiály 
Pod názvom Vizuálna technika učenia a pod názvom TROCHA INAK bola vytvorená edukačná séria, ktorá zahŕňa publikácie:

 Abeceda TROCHA INAK-vizuálna technika učenia (v slovenských, českých, anglických a nemeckých verziách),
 Čísla TROCHA INAK-vizuálna technika učenia (v slovenskom, českom, anglickom a nemeckom jazyku),
 Logopédia TROCHA INAK-vizuálna technika učenia,
 online metodika formou edukačných úloh.
Vizuálna technika učenia zaznamenala ohlas aj u širšej verejnosti, čo dokumentujú zákaznícke hodnotenia edukačnej pomôcky Abeceda TROCHA INAK v internetovom kníhkupectve Martinus.

 Zaradenie do systému vzdelávacích inovácií 
Vizuálna technika učenia bola v roku 2025 zaradená do Katalógu inovácií vo výchove a vzdelávaní Ministerstva školstva Slovenskej republiky.

 Odborné posudky a recenzie 
Metodika Vizuálna technika učenia a jej edukačné pomôcky boli predmetom odborných recenzií z prostredia pedagogickej praxe.

V posudku PhDr. Gabriely Herényiovej, PhD. (rok 2019) bola didaktická pomôcka Abeceda TROCHA INAK – vizuálna technika učenia označená ako efektívny prostriedok na výučbu abecedy, ktorý rozvíja sluchovú a zrakovú pamäť, pozornosť, vizuálnu predstavivosť a reč detí. Podľa autorky posudku prispieva k rozvoju mentálneho veku dieťaťa a jeho školskej pripravenosti. Pomôcka je odporúčaná na využitie v materských školách, pre elementaristov základných škôl, ako aj v špeciálnopedagogickej a psychologickej praxi.V recenznom posudku Mgr. Magdalény Labudovej (rok 2020) bola pomôcka Abeceda TROCHA INAK – vizuálna technika učenia hodnotená ako didaktická pomôcka „spracovaná na vysokej odbornej úrovni“. Vyzdvihla jej prínos najmä v spojení fonematického a zrakového vnímania a zdôraznila využiteľnosť pomôcky v práci pedagógov, špeciálnych pedagógov a logopédov podľa individuálnych potrieb detí.
Podľa recenzného posudku PaedDr. Marty Kolčákovej (rok 2020) je metodika Abeceda TROCHA INAK v súlade s cieľmi a obsahom Štátneho vzdelávacieho programu. Umožňuje aktívne objavovanie, rozvoj verbálnych kompetencií a podporuje prechod od naivného čitateľa k čítaniu s porozumením. Autorka recenzného posudku oceňuje prínos metódy pre rozvoj komunikačných zručností, ako aj jej využiteľnosť u žiakov so špeciálnymi výchovno-vzdelávacími potrebami. Pomôcku je podľa nej možné aplikovať v rámci viacerých vyučovacích predmetov, čím sa podporujú medzipredmetové vzťahy.
Didaktická pomôcka Abeceda TROCHA INAK-vizuálna technika učenia podľa recenzného posudku Mgr. Evy Gnothovej (rok 2020) prispieva k rozvoju komunikačných kompetencií detí predškolského veku vo viacerých jazykových rovinách a vzdelávacích oblastiach. Recenzentka oceňuje aj kvalitu spracovania motivačných básničiek na zadnej strane edukačnej pomôcky.

 Ukážky použitia v praxi 
Vizuálna technika učenia sa uplatňuje v edukačnej praxi materských a základných škôl. Na ukážkach použitia v praxi je zaznamenané využitie pomôcok pri vyučovaní grafém a číslic v triednom prostredí pomocou Vizuálnej techniky učenia.

 Historické a odborné pozadie 
Pred vznikom Vizuálnej techniky učenia bola pedagogická prax v oblasti predčitateľských zručností na Slovensku aj v zahraničí prevažne založená na princípe fonickej metódy (angl. phonics), teda na zvukovej zhode medzi fonémou a grafémou. Tento prístup spočíva v systematickom učení vzťahu medzi grafémami a fonémami, pričom sa kladie dôraz na sluchové rozlišovanie a opakovanie zvukových vzorov.

Hoci fonická metóda prinášala u mnohých detí úspech, jej lineárny a abstraktný charakter bol pre časť detskej populácie náročný, najmä pre deti s oslabeným fonematickým uvedomovaním alebo iným preferovaným štýlom učenia. V pedagogickej teórii sa tento problém odrážal aj v medzinárodnej diskusii známej ako reading wars, ktorá poukazovala na potrebu doplniť čisto zvukový prístup o iné didaktické prvky.

Výskumy z oblasti kognitívnych vied ukazujú, že multisenzorické učenie, kombinácia zrakových, sluchových a hmatovo-pohybových podnetov môže podporiť plasticitu mozgu a zapamätanie, čo podnietilo rozvoj metód prepájajúcich viac zmyslových kanálov. Na tieto vedecké poznatky nadväzuje aj Vizuálna technika učenia, ktorá využíva v edukačnom procese multisenzorický prístup.Shams L, Seitz AR (2008). “Benefits of multisensory learning” [PDF]. *Trends in Cognitive Sciences*, 12(11): 411–417. doi:10.1016/j.tics.2008.07.006. Available at UCR: https://faculty.ucr.edu/~aseitz/pubs/Shams_Seitz08.pdfDionne-Dostie, E., Paquette, N., Lassonde, M., & Gallagher, A. (2015). Multisensory Integration and Child Neurodevelopment. Brain Sciences, 5(1), 32–57. https://doi.org/10.3390/brainsci5010032

+ Komparatívna analýza metód rozvíjajúcich fonematické uvedomovanie a súvisiacich prístupov k osvojovaniu písma Metóda Multisenzorický prístup Vizuálna zhoda tvaru grafémy a nápovedného obrázka pri 100% integrite grafémy Implicitné učenie prostredníctvom vizuálnej zhody tvaru grafémy a ilustrácie pri 100% integrite grafémy Jolly Phonics“What is Jolly Phonics?” [PDF], Jolly Learning. Retrieved from https://directus-ozfww.ondigitalocean.app/assets/a261bef3-fd56-4432-ab2d-629d7789ba5f.pdf on 2025-08-10. Áno Nie Nie Elkoninova metódaElkonin.sk (2025). "Charakteristika metodiky – Tréning fonematického uvedomovania podľa Elkonina." Iniciatíva Elkonin.sk. Dostupné online: https://elkonin.sk/charakteristika-metodiky/ Áno Nie Nie Comenia Script Áno Nie Nie Analyticko-syntetická metóda Áno Nie Nie Vizuálna technika učeniaVizuálna technika učenia – Edukačné pomôcky TROCHA INAK [online]. TrochaInak.sk, [cit. 2025-08-10]. Dostupné z: https://trochainak.sk/vizualna-technika-ucenia/ Áno Áno Áno

 Referencie 

 Externé odkazy 
 Vizuálna technika učenia na webe TROCHA INAK

Kategória:Pedagogika
Kategória:Špeciálna pedagogika
Kategória:Didaktika
Kategória:Vzdelávanie na Slovensku